stanford-oval/wikipedia huggingface dataset:
Dan McKee

| Dan McKee |
| --- | --- |

 Rhode Islandin kuvernööri
 2. maaliskuuta 2021–  
Varakuvernööri:  Sabina Matos
Edeltäjä:  Gina Raimondo
 Rhode Islandin varakuvernööri
 6.1.2015–2.3.2021  
Kuvernööri:  Gina Raimondo
Edeltäjä:  Elizabeth Roberts
Seuraaja:  Sabina Matos
Henkilötiedot
Syntynyt: 16. kesäkuuta 1951 (ikä 73)  Cumberland, Rhode Island, USA
Kansalaisuus:   yhdysvaltalainen
Ammatti:  yrittäjä, poliitikko
Puoliso:  Susan McGill
Lapset:  2
Tiedot
Puolue:  demokraatit
Uskonto:  katolilainen
Aiheesta muualla
governor.ri.gov
Dan McKee (s. 16. kesäkuuta 1951 Cumberland, Rhode Island, Yhdysvallat) on yhdysvaltalainen poliitikko, joka on vuodesta 2021 asti toiminut Rhode Islandin kuvernöörinä.
Tausta ja yksityiselämä

McKee syntyi vuonna 1951 Cumberlandissa, jossa hän myös kävi koulua. McKeen perheellä on perheyritys, joka on ollut toiminnassa yli 100 vuotta.
McKee opiskeli aluksi politiikan tutkimusta Assumption-yliopistossa, josta hän valmistui kandidaatiksi vuonna 1973. Myöhemmin hän opiskeli julkishallintoa Harvardissa, josta valmistui maisteriksi vuonna 2005. McKee on työskennellyt kolmen vuosikymmenen ajan pienen perheyrityksensä johdossa Blackstone Valleyssa.
McKee on naimisissa Susan McGillin kanssa. Heillä on kaksi aikuista lasta. McKee on aktiivinen katolilainen.
Poliittinen ura

Vuosina 1992–1998 McKee oli kotikaupunkinsa Cumberlandin kaupunginvaltuuston jäsen.
Vuonna 2000 McKee valittiin ensimmäistä kertaa Cumberlandin pormestariksi. Hän toimi virassa neljä vuotta, jonka jälkeen hän jätti viran pariksi vuodeksi ja voitti pormestarinvaalit uudestaan vuonna 2006. Kaupungin luottoluokitus oli pohjalukemissa ja oli vaara, että osavaltio olisi ottanut kaupungin talouden hallintaansa, mutta pormestarina McKee onnistui nostamaan sen AA-luokitukseen. Lisäksi hän panosti kaupungin julkisiin kouluihin.
McKee valittiin osavaltionsa varakuvernööriksi vuoden 2014 vaaleissa. Hän uusi paikkansa vuonna 2018. Helmikuussa 2021 McKee kokosi 20-jäsenisen komitean, jonka vastuulla oli torjua koronaviruspandemia osavaltion alueella. Hän ei kuitenkaan itse johtanut sitä.
Poliittinen ura > Kuvernöörinä

McKee vannoi virkavalansaselvennä 2. maaliskuuta 2021 kun Raimondo nousi Yhdysvaltain kauppaministeriksi.
McKee allekirjoitti heinäkuussa 2022 määräyksen, jonka nojalla Rhode Islandilla vahvistettiin osavaltion ulkopuolelta tulleiden henkilöiden oikeutta aborttiin. Tämä oli vastaveto korkeimman oikeuden kumottua Roe vastaan Wade -tapaus, ja kuvernöörin mukaan tämä vahvistaa myös osavaltioiden oikeutta määritellä itse omat aborttilakinsa.
Syyskuussa 2022 McKee voitti demokraattien esivaalit ja puolue asetti hänet virallisesti ehdokkaakseen marraskuun kuvernöörivaaleissa. Hänen vastaehdokkaansa on republikaanien Ashley Kalus.
Kiltti tyttö

Kiltti tyttö tarkoittaa muun muassa seuraavia:
Kiltti tyttö (The Good Girl), yhdysvaltalainen elokuva vuodelta 2002
Kiltti tyttö (Gone Girl), yhdysvaltalainen jännitysromaani vuodelta 2012.
Kiltti tyttö, Nelli Matulan albumi vuodelta 2022
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiltti tyttö”, voi hakea sivunnimihaulla, laajalla sivunnimihaulla tai tekstihaulla.
Davisinsalmi

Davisinsalmi kartalla. (Kartta on jossain määrin harhaanjohtava, koska Davisinsalmella tarkoitetaan merialuetta eikä vain sen kapeinta kohtaa.)
Yleisnäkemys merivirroista Davisinsalmessa ja sen lähistöllä.
Davisinsalmi (engl. Davis Strait) on merialue ja salmi Labradorinmeren pohjoisosassa, kanadalaisen Baffininsaaren ja Grönlannin välissä. Salmi yhdistää Labradorinmeren ja Baffininlahden. Salmi muodostaa osan Luoteisväylästä.
Kansainvälinen hydrografinen järjestö (IHO) määrittelee Davisinsalmen merialueen rajat seuraavasti (1953):
Pohjoisessa rajana on Baffininlahden eteläraja (pitkin leveyspiiriä 70°N Grönlannin ja Baffininsaaren välissä).
Idässä rajana on Grönlannin lounaisrannikko.
Etelässä raja kulkee leveyspiiriä 60°N pitkin Grönlannin ja Labradorin välillä (eli karkeasti: Grönlannin eteläkärjen luota Labradorin pohjoiskärjen luo).
Lännessä itärajana on Luoteisväylien (merialue) itäraja leveyspiiristä 70°N etelään ja Hudsoninsalmi.
Tietosanakirjalähteissä salmen pituudeksi annetaan noin 650 (toisen lähteen mukaan 950) kilometriä ja leveys 320–650 kilometriä. Salmi on eteläosissa enimmillään 3 600 metriä syvä. Davisinsalmen kapeimmassa kohdassa kulkee merenalainen harjanne ja josta sijaitsee merialueen matalin, 350–550 metriä syvä alue.
Alueen pintavesiin vaikuttaa voimakkaasti merialuetta vastapäivään kiertävä merivirtaus. Länsiosissa kylmä Arktisen altaan vesi virtaa etelään 8–20 kilometrin päivävauhdilla, ja ruokkii Labradorinvirtaa. Länsiosassa merivirta kuljettaa raskauta jäämassoja ja jäävuoria etelään. Salmen itälaidalla käy puolestaan Länsi-Grönlannin virtaus (Grönlannin vastavirta), joka tuo lämpimämpää vettä etelästä. Sulana pysyvät salmen itäosan olot poikkeavat jyrkästi salmen länsiosasta.
Salmi on nimetty englantilaisen John Davisin mukaan. Hän teki vuosina 1585–1587 kolme merimatkaa seudulle etsiessään meritietä Atlantilta Tyynelle valtamerelle. Meritie löydettiin vasta 1906, mutta Davisin johtama kartoitustyö antoi paljon tietoa myöhemmille retkikunnille, kuten William Baffinin ja Henry Hudsonin kartoitustyölle.
Daniel Purcell

Daniel Purcell
Daniel Purcell (noin 1664 – 26. marraskuuta 1717) oli englantilainen säveltäjä ja urkuri. Myös hänen veljensä, Henry Purcell oli säveltäjä.
Purcell lauloi 14-vuotiaasta lähtien Chapel Royalissa. Noin 25-vuotiaana hän pääsi urkuriksi Magdalen Collegeen, Oxfordiin. Purcell aloitti Oxfordissa ollessaan myös säveltämisen. Vuonna 1695 hän muutti Lontooseen, jossa hän keskittyi lähinnä näyttämömusiikin säveltämiseen. Vuodesta 1713 kuolemaansa asti Purcell toimi urkurina St. Andrew'sissa, Holbornissa.
Daniel Purcell sävelsi näyttämömusiikin lisäksi muun muassa kuusi kantaattia ja instrumentaalimusiikkia.
Craig Blomberg

Craig L. Blomberg (s. 3. elokuuta 1955) on Uuden testamentin eksegetiikan professori coloradolaisessa korkeakoulussa Denver Seminaryssä.
Blomberg väitteli tohtoriksi Aberdeenin yliopistossa, Skotlannissa.
Teokset

Gospel Perspectives, vol. 6, The Miracles of Jesus (co-ed. with D. Wenham), 1986, repr. 2004
The Historical Reliability of the Gospels, 1987, rev. 2007
Interpreting the Parables, 1990
Matthew - The New American Commentary, 1992
Introduction to Biblical Interpretation, with W. W. Klein and R. L. Hubbard, 1993, rev. 2004
1 Corinthians - The NIV Application Commentary, 1994
Jesus and the Gospels: An Introduction and Survey, 1997, rev. 2009
How Wide the Divide?: A Mormon and an Evangelical in Conversation, with S. Robinson, 1997
Neither Poverty Nor Riches: A Biblical Theology of Material Possessions, 1999
Heart, Soul and Money, 2000
The Historical Reliability of John's Gospel: Issues and Commentary, 2001
Two Views on Women in Ministry, co-ed. with J. R. Beck, 2001, rev. 2005
Making Sense of the New Testament: Three Important Questions, 2004
Preaching the Parables: From Responsible Interpretation to Powerful Proclamation, 2004
Contagious Holiness: Jesus' Meals With Sinners, 2005
From Pentecost to Patmos: An Introduction to Acts Through Revelation, 2006
James - Zondervan Exegetical Commentary on the New Testament, with M. J. Kamell, 2008
A Case for Historical Premillennialism, co-ed. with S. W. Chung, 2009
Aiheesta muualla

Craig Blombergin blogi: New Testament Musings (Arkistoitu – Internet Archive)
Denver Seminary
Videohaastattelu Craig Blombergin kanssa siitä, miksi hän on evankeelinen
Craig Blomberg (Theopedia)
TNIV: The Untold Story of a Good Translation (Arkistoitu – Internet Archive) by Craig Blomberg
Dr. Craig Blomberg on the Bones of Jesus Controversy
An Interview with Craig Blomberg
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Craig Blomberg
Käännös suomeksi
Klaus Karvonen

Klaus Johannes Karvonen (6. syyskuuta 1911 Helsinki – 29. elokuuta 1954 Riihimäki) oli suomalainen pesäpalloilija.
Voimistelunopettaja Klaus Karvonen oli Riihimäen Pallonlyöjäin perustajajäsen ja hallitsi sekä lyöntipelin että polttajan taidot. Suomen mestaruuden Klasu voitti 1933 ja kolmesti hän oli voittamassa hopeaa. Itä-Länsi -ottelussa Karvonen esiintyi viisi kertaa 1932-39. Myös hänen veljensä Valfrid kuului RPL:n edustusmiehistöön.
Klaus Karvonen toi eniten juoksuja vuosien 1931 ja 1932 SM-sarjassa.
Saavutukset > Pelaajana

1 SM-kulta: 1933
2 SM-hopeaa: 1931, 1932
3 SM-pronssia: 1928, 1937, 1947
5 Itä-Länsi-ottelua: 1932, 1933, 1937-1939
Kilikia

Kilikia ja Vähän-Aasian muut antiikin aikaiset alueet kartalla.
Kilikia (m.kreik. Κιλικία, lat. Cilicia) oli antiikin aikainen alue Vähän-Aasian kaakkoisosassa. Se sijaitsi samalla alueella kuin muinainen Kizzuwatnan valtakunta.
Historia

Antiikin aikana Kilikia joutui Persian vallan alle. Aleksanteri Suuri valtasi alueen ja löi siellä Dareios III:n Issoksen taistelussa vuonna 333 eaa. Vuonna 67 eaa. Pompeius kukisti alueella toimineet merirosvot ja Kilikiasta tuli osa Rooman valtakuntaa vuonna 64 eaa. Rooman osana Cilicia kuului alun perin omaan Cilician provinssiinsa ja välillä Cilicia et Cypruksen provinssiin. Cicero toimi eräässä vaiheessa Cilician provinssin maaherrana.
Myöhäisroomalaisella kaudella Kilikian alue jaettiin kahteen provinssiin, jotka olivat Cilicia Prima ja Cilicia Secunda. Kilikia pysyi Rooman ja valtakunnan jakauduttua Itä-Rooman vallan alla aina arabien valloituksiin saakka 600-luvulle. Bysantin keisari Nikeforos II Fokas valtasi sen takaisin vuonna 965. Ristiretkien aikana alue kuului Kilikian armenialaiskuningaskuntaan eli niin sanottuun Vähä-Armeniaan. Se oli vahva kristillisyyden keskus piispanistuimineen ja linnoineen.
Osmanit valtasivat alueen 1350-luvulla ja se liitettiin Osmanien valtakuntaan. Silloinkin alue pysyi omaleimaisena ja sen uskonnollinen vapaus säilyi. Vielä 1900-luvun alussa alueella asui suuri määrä armenialaisia, mutta suuri osa heistä surmattiin tai karkotettiin armenialaisten kansanmurhassa vuonna 1915. Turkin tappio ensimmäisessä maailmansodassa merkitsi sitä, että Kilikia oli ranskalaisjoukkojen valvonnassa joulukuusta 1918 lokakuuhun 1921. Tänä aikana armenialaisten sallittiin palata alueelle. Lausannen sopimus palautti alueen hallinnan Turkille.
Aiheesta muualla

Kuvia tai muita tiedostoja aiheesta Kilikia Wikimedia Commonsissa
Muinaisen Persian valtakunnan maakunnat
Arabia · Arakhosia · Aria · Armenia · Assyria · Babylonia · Baktria · Dahai · Drangiana · Egypti · Foinikia/Palestiina · Fryygia ·  Gandara · Gedrosia · Hyrkania · Joonia · Intia · Indus · Kappadokia · Kaaria · Khorasmia · Kilikia · Kolkhis · Kush · Libya/Kyrene · Lyydia  · Maka · Makedonia (valtakunta) · Meedia · Paflagonia ·Pamfylia · Parthia · Persis · Saka · Sattagydia · Sogdiana · Susiana · Traakia
Kili

Kili tarkoittaa seuraavia:
kili, nuori vuohi
Kili, saari Marshallinsaarilla
Kíli, Keski-Maan kääpiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kili”, voi hakea sivunnimihaulla, laajalla sivunnimihaulla tai tekstihaulla.
Killer

| Killer |
| --- | --- |
 Yhtyeen laulaja Siiri Nordin vuonna 2002.
Tiedot
Toiminnassa:  1999–2005
Tyylilaji:  poprock
Kotipaikka:  Suomi
Laulukieli:  englanti
Jäsenet:  Siiri Nordin,  laulu, piano   Timo Huhtala,  basso   Teijo Jämsä,  rummut   Tuomas ”Tumppi” Norvio,  kitara  
Levy-yhtiö:  Universal Music  
Infobox OKNimi-testi OK: 
Killer oli suomalainen pop-rockyhtye, jonka solisti oli Siiri Nordin. Yhtyeen tunnetuimmat kappaleet ovat ”All I Want”, ”Naughty Boy” ja ”Liar”.
Killerin tuottajia toimivat pääasiassa Lauri Ylönen ja Pauli Rantasalmi. Yhtye oli osa usean yhtyeen kaveriyhteisöä, Dynastyä, johon kuuluivat muun muassa The Rasmus ja Kwan. Sittemmin Sunrise Avenuen esikoisalbumin tuottanut Jukka Backlund toimi yhtyeen keikoilla kosketinsoittajana sekä apulaistuottajana yhtyeen toisella studioalbumilla Sure You Know How to Drive This Thing.
Yhtye jäi keikkatauolle keväällä 2004 ja alkuvuodesta 2005 sen ilmoitettiin hajonneen.
Kokoonpano

Siiri Nordin – laulu, piano
Timo Huhtala – basso
Teijo Jämsä – rummut
Tuomas ”Tumppi” Norvio – kitara
Julkaisut > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Sickeningly Pretty & Unpleasantly Vain |  Julkaistu: 2001  Levy-yhtiö: Universal Music  Formaatti: CD / Digitaalinen | #9  | — |
| Sure You Know How to Drive This Thing |  Julkaistu: 2003  Levy-yhtiö: Universal Music  Formaatti: CD / Digitaalinen | #7  | — |
Julkaisut > Singlet

| Vuosi | Single | Latauslista | Singlelista | Radiolista  | Rumba Top 50  | Albumi |
| --- | --- | --- | --- | --- | --- | --- |
| 2001 | ”All I Want” | – | 2  | – | – | Sickeningly Pretty & Unpleasantly Vain |
| 2001 | ”Hurricane” | – | – | – | – | Sickeningly Pretty & Unpleasantly Vain |
| 2002 | ”Fire” | – | 4  | – | 14 | Sickeningly Pretty & Unpleasantly Vain |
| 2003 | ”Naughty Boy” | – | 3  | 2 | 1 | Sure You Know How to Drive This Thing |
| 2003 | ”Watching – Waiting” | – | 15  | 9 | 9 | Sure You Know How to Drive This Thing |
| 2003 | ”Liar” (Promosingle) | – | – | 5 | 16 | Sure You Know How to Drive This Thing |
Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007).
Julkaisut > Musiikkivideot

All I Want (2001 – ohj. Finn Andersson & Kira Gluschkoff)
Naughty Boy (2003 – ohj. Finn Andersson)
Naughty Boy /Hymypoika-versio (2003 – ohj. Finn Andersson & JP Siili)
Kilian Braun

| Kilian Braun |
| --- | --- |

Henkilötiedot
Syntynyt: 10. kesäkuuta 1987
Kansalaisuus:   Sveitsi
Uran tiedot
Laji:  alamäkiluistelu
Kilpauran kesto:  2010-
Saavutukset
Voitot:  0
Palkintokorokkeella:  1
Paras sijoitus maailmancupissa:  5. (2011)
 Tietolaatikko päivitetty 24. tammikuuta 2015 
Kilian Braun (s. 10. kesäkuuta 1987) on sveitsiläinen alamäkiluistelija, joka sijoittui Red Bull Crashed Icessä kaudella 2014 yhteispisteissä sijalle kymmenen. Hänen paras yksittäinen sijoituksensa on kolmas sija Niagaran kilpailussa vuonna 2013. Alamäkiluistelu-uransa ohella Braun pelaa jääkiekkoa Sveitsin vitosdivarissa. Hän on parhaimmillaan pelannut maansa kolmannessa divisioonassa. Hän opiskelee alamäkiluistelijan uransa ohella myöskin sisustussuunnittelijaksi. Braun asustaa nykyisin Sveitsin Rothristissä.
Craig Adams (jääkiekkoilija)

| Craig Adams |
| --- | --- |

Henkilötiedot
Syntynyt: 26. huhtikuuta 1977 (ikä 47) Seria, Brunei
Kansalaisuus:   Kanada
Jääkiekkoilija
Pelipaikka:  hyökkääjä
Maila:  oikea
Pituus:  183 cm
Paino:  90 kg
Sarja:  NHL
Pelinumero:  27
Pelaajaura
Pääsarjaura:  2000–2015
Seurat:  Carolina Hurricanes Chicago Blackhawks Pittsburgh Penguins
NHL-varaus:  223. varaus, 1996 Hartford Whalers
| Stanley Cup  |
| --- | --- | --- |
|  | Carolina Hurricanes | 2006  |
|  | Pittsburgh Penguins | 2009  |
Craig D. Adams (s. 26. huhtikuuta 1977 Seria, Brunei) on uransa päättänyt kanadalainen jääkiekkoilija. Adamsin vahvuuksiin kuului puolustuspelaaminen ja energisyys. Hän pelasi useimmiten "agitaattorina" nelosketjussa ja osasi pelata sekä keskellä että laidassa. Adams on kaksinkertainen Stanley Cup -voittaja.
Adams on NHL-historian ainoa Bruneissa syntynyt pelaaja, mutta hänellä ei ole maan kansalaisuutta.
Ura

Adams syntyi Bruneissa, mutta kasvoi Calgaryssä, Kanadassa. Hän kävi vuodet 1995–1999 Harvardin yliopistoa. Hartford Whalers varasi hänet numerolla 223 yliopistosarjan tulokaskauden 1995–96 jälkeen. Kausi 1997–98 Adamsilla jäi lyhyeksi olkapäävamman takia.
Hartford Whalers muutti nimensä Carolina Hurricanesiksi vuonna 1997 ja joukkue muutti Raleighiin. Kaudeksi 1999–00 Adams siirtyi Hurricanesin organisaatioon, mutta debytoi NHL:ssä kaudella 2000–01. Hän pelasi 44 ottelua runkosarjassa tehoin 1+0=1. Ensimmäisen kokonaisen NHL-kautensa Adams pelasi kaudella 2002–03. Hänen työsulkukautensa 2004–05 kului Italian Serie A:n HC Milano Vipersissa, jossa Adams voitti Italian mestaruuden.
Elokuussa 2005 Adams siirtyi vapaana agenttina Mighty Ducks of Anaheimiin, mutta hänet kaupattiin takaisin Hurricanesiin NHL-kauden kynnyksellä lokakuussa 2005. Vaihdossa Mighty Ducks sai Bruno St. Jacquesin. Vaikka Adamsin piti hakea kauden aikana myös pelituntumaa AHL-joukkue Lowell Lock Monstersista 13 ottelun ajan, niin hän teki henkilökohtaisen yhden kauden piste-ennätyksensä NHL:ssä. Adams teki 67 ottelussa tehot 10+11=21. Kauden päätteeksi hän voitti Stanley Cupin. Tammikuussa 2008 Adams kaupattiin Chicago Blackhawksin riveihin. Kaudella 2008–09 Blackhawks asetti hänet siirtolistalle, josta Pittsburgh Penguins nappasi hänet siirtorajan kynnyksellä maaliskuussa 2009. Samana keväänä Adams voitti toisen Stanley Cupinsa. Kesällä 2009 hän teki Penguinsin kanssa kaksivuotisen jatkosopimuksen.
Adams päätti uransa keväällä 2015.
Aiheesta muualla

Craig Adams Elite Prospects. Everysport Media Group AB. (englanniksi)
Craig Adams Jatkoaika.comissa (Internet Archive)
Klaus Katzur

| Mitalit | Mitalit | Mitalit |  |
| --- | --- | --- | --- |
|  Katzur vuonna 1971. |  Katzur vuonna 1971. |  Katzur vuonna 1971. |  |
Maa:  Itä-Saksa
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | 4 × 100 m sekauintiviesti |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 1970 | 200 m rintauinti |  |
|  Kultaa | Barcelona 1970 | 4 × 100 m sekauintiviesti |  |
|  Pronssia | Utrecht 1966 | 400 m sekauinti |  |
Klaus Katzur (26. elokuuta 1943 Potsdam – 4. syyskuuta 2016) oli saksalainen, kilpaurallaan pääasiassa Itä-Saksaa edustanut uimari, olympiamitalisti ja Euroopan mestari.
Katzur saavutti olympiahopeaa 4 × 100 m sekauintiviestissä Münchenissä 1972 ja sijoittui samoissa kisoissa 200 metrin rintauinnissa kahdeksanneksi. Hän kilpaili kesäolympialaisissa myös Tokiossa 1964 ja Méxicossa 1968. EM-kilpailuista Katzur voitti Barcelonassa 1970 kultaa 200 metrin rintauinnissa ja 4 × 100 metrin sekauintiviestissä ja Utrechtissa 1966 pronssia 400 metrin rintauinnissa.
Katzur kuoli 73-vuotiaana 4. syyskuuta 2016.
Aiheesta muualla

Kuvia tai muita tiedostoja aiheesta Klaus Katzur Wikimedia Commonsissa
Kilidougou

| Kilidougou |
| --- | --- |
 Kilidougou
 Koordinaatit: 12°21′46″N, 6°35′31″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Väkiluku (2009):  15 500
Infobox OKVirheellinen NIMI-arvo: 
Kilidougou on maalaiskunta Koulikoron alueen Dioïlan piirissä Malissa. Sen keskuskylä N’Tobougou sijaitsee 30 kilometriä Dioïlasta kaakkoon. Kunnassa on 15 500 ja keskuskylässä 1 800 asukasta (vuonna 2009, väestönlaskenta).
Kilidougoun kunta rajoittuu pohjoisessa Dioïlan piirin Nangolan, idässä Dolendougoun, Diédougoun ja Benkadin, etelässä Dégnékoron ja lännessä Kaladougoun kuntiin. Maisemaa leimaavat tasangot ja ylängöt. Idässä virtaa Bagoé ja pohjoisessa Baouléjoki.
Kuntaan kuuluu 12 kylää. Asukkaat ovat etupäässä fulbeja ja djulia.
Väestön elinkeinoja ovat maanviljely, karjanhoito ja kalastus. Tärkeimmät viljelykasvit ovat durra, maissi, riisi ja puuvilla.
Konttokurantti

Konttokurantti tai konttokuranttitili oli luotollinen pankkitili. Pankin asiakas oli oikeutettu nostamaan tililtä rahaa sovittuun summaan asti. Hän voi myös tallettaa tilille rahaa. Jos tilille oli talletettu rahaa, asiakas sai korkoa, mutta jos tilillä oli velkasaldoa, asiakas joutui maksamaan korkoa.
Konttokurantti oli lähinnä suurteollisuuden ja kaupan käyttämä vakuudellinen luottomuoto. Tiliä käytettiin sekeillä ja se vastasi luotollista sekkitiliä. Luotto oli pitkäaikainen, jopa useita vuosia.
Konttokurantti poistui Suomessa käytöstä 1930-luvun alussa. Tuolloin konttokurantit, kassakreditiivit ja juoksevat talletustilit yhdistettiin sekkitileiksi, jotka jakautuivat luotollisiin ja luotottomiin. Käytännössä aiempi konttokurantti oli sama kuin uusi luotollinen sekkitili.
Daniel Purvis

| Mitalit | Mitalit | Mitalit |  |
| --- | --- | --- | --- |
|  Daniel Purvis |  Daniel Purvis |  Daniel Purvis |  |
Maa:  Yhdistynyt kuningaskunta
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Glasgow 2015 | joukkuekilpailu |  |
|  Pronssia | Rotterdam 2010 | permanto |  |
| EM-kilpailut  | EM-kilpailut  | EM-kilpailut  |  |
|  Kultaa | Montpellier 2012 | joukkuekilpailu |  |
|  Hopeaa | Birmingham 2010 | joukkuekilpailu |  |
|  Hopeaa | Sofia 2014 | joukkuekilpailu |  |
|  Pronssia | Birmingham 2010 | permanto |  |
|  Pronssia | Berliini 2011 | kuusiottelu |  |
|  Pronssia | Sofia 2014 | permanto |  |
|  Pronssia | Montpellier 2015 | kuusiottelu |  |
Maa:  Skotlanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | rekki |  |
|  Pronssia | Glasgow 2014 | renkaat |  |
Daniel Purvis (s. 13. marraskuuta 1990 Liverpool) on brittiläinen telinevoimistelija.
Purvis voitti permannon MM-pronssia Rotterdamista 2010. Saman vuoden EM-kilpailuista hän saavutti permannon pronssimitalin ja hopeaa joukkuekilpailusta. Berliinin EM-kilpailuista 2011 hän voitti kuusiottelun pronssia. Vuonna 2012 hän saavutti joukkuekilpailussa Euroopan-mestaruuden Montpellier’ssa ja olympiapronssia Lontoossa.
Purvis saavutti Sofian EM-kilpailuissa 2014 hopeaa joukkuekilpailussa ja pronssia permannolla. Saman vuoden Glasgow’n Kansainyhteisön kisoissa hän sai kultaa rekillä ja pronssia renkailla. Vuonna 2015 hän saavutti Montpellier’n EM-kilpailuissa pronssia kuusiottelussa ja Glasgow’n MM-kilpailuissa hopeaa joukkuekilpailussa.
Daniel Quillen

Daniel Grey ”Dan” Quillen (27. kesäkuuta 1940 – 30. huhtikuuta 2011) oli yhdysvaltalainen Fieldsin mitalilla palkittu matemaatikko.
Vuosina 1984–2006 hän toimi matematiikan professorina Oxfordin yliopiston Magdalen Collegessa Englannissa.
Quillen sairasti viimeiset vuotensa Alzheimerin tautia ja kuoli 70-vuotiaana huhtikuussa 2011.
Kiltti tyttö (albumi)

| Kiltti tyttö Nelli Matula |
| --- | --- | --- |

Studioalbumin tiedot
 Julkaistu: 1. huhtikuuta 2022
 Formaatti: digitaalinen
 Tyylilaji: pop, R&B
 Kesto: 32.43
 Levy-yhtiö: Universal Music & Rähinä Records
Listasijoitukset
  Suomen virallinen albumilista: 2.
Nelli Matulan muut julkaisut
|  Jumalatar 2019 | Kiltti tyttö 2022 |   |
Singlet albumilta Kiltti tyttö
 ”Sukupuuttoon” Julkaistu: 21. helmikuuta 2020  ”Tikkei” Julkaistu: 12. kesäkuuta 2020  ”Lelu” Julkaistu: 29. tammikuuta 2021  ”Tulevaisuuteen” Julkaistu: 9. heinäkuuta 2021  ”Limbo” Julkaistu: 14. tammikuuta 2022  ”Kiltti tyttö” Julkaistu: 18. maaliskuuta 2022
Kiltti tyttö on suomalaisen laulajan ja lauluntekijän Nelli Matulan toinen studioalbumi, joka julkaistiin 1. huhtikuuta 2022. Albumi ylitti kultarajan ennakkoon.
Albumilta julkaistiin ennakkoon singlenä kappaleet ”Sukupuuttoon”, ”Lelu”, ”Tulevaisuuteen”, ”Limbo” ja ”Kiltti tyttö”.
Kappaleet

Intro – 0.17
Kiltti tyttö – 2.27
Limbo – 3.28
Ojaan – 3.23
Säilöttyjä kyynelii – 3.45
Diva skit – 0.27
Vahinkoja – 2.51
Dopamiini – 3.01
Lelu – 2.57
Tulevaisuuteen – 3.06
Pinta kiiltää skit – 0.23
Pinta kiiltää – 2.43
Sukupuuttoon – 3.49
Kollektiivinen

| --- | --- |
:  Määritelmä: yhteisöä koskeva, yhteisöllinen tai yhteisomistukseen perustuva 
: Wikipediassa ei tällä hetkellä ole varsinaista artikkelia aiheesta Kollektiivinen. Katso kollektiivinen Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.